ΚΑΝΟΝΙΣΜΟΣ (ΕΚ) αριθ. 1025/97 ΤΗΣ ΕΠΙΤΡΟΠΗΣ της 6ης Ιουνίου 1997 για τις εισαγωγές ορισμένων κλωστοϋφαντουργικών προϊόντων καταγωγής Ρωσικής Ομοσπονδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 517/94 του Συμβουλίου, της 7ης Μαρτίου 1994, περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ούτε από άλλο ειδικό κοινοτικό καθεστώς εισαγωγής (1), όπως τροποποιήθηκε τελευταία από τον κανονισμό (ΕΚ) αριθ. 1937/96 της Επιτροπής (2), και ιδίως το άρθρο 12 παράγραφος 2 και το άρθρο 17 παράγραφος 6, σε συνδυασμό με το άρθρο 25 παράγραφος 5,

Εκτιμώντας:

ότι η ισχύς της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Ρωσικής Ομοσπονδίας για το εμπόριο κλωστοϋφαντουργικών προϊόντων, η οποία μονογραφήθηκε στις 19 Δεκεμβρίου 1995, έληξε στις 31 Δεκεμβρίου 1996 και ότι, εν αναμονή της επανάληψης και της ολοκλήρωσης των διαπραγματεύσεων για τη μονογράφηση νέας συμφωνίας με τη Ρωσική Ομοσπονδία, εκδόθηκε ο κανονισμός (ΕΚ) αριθ. 2446/96 της Επιτροπής (3), όπως τροποποιήθηκε από τον κανονισμό (ΕΚ) αριθ. 562/97 (4), προκειμένου να διαφυλαχθούν τα οικονομικά συμφέροντα της Κοινότητας κατά τη διεξαγωγή εμπορικών συναλλαγών κλωστοϋφαντουργικών προϊόντων με την εν λόγω χώρα 7

ότι τα μέτρα που εισάγει ο εν λόγω κανονισμός εφαρμόζονται μέχρι τις 30 Ιουνίου 1997 και ότι θεωρείται απίθανο να έχει ολοκληρωθεί η διαπραγμάτευση και να έχει αρχίσει η εφαρμογή μιας νέας συμφωνίας κλωστοϋφαντουργικών μέχρι την ημερομηνία αυτή 7

ότι είναι αναγκαίο, λαμβανομένης υπόψη της ευαισθησίας του τομέα των κλωστοϋφαντουργικών προϊόντων και των ειδών ένδυσης, να εισαχθεί ένα καθεστώς εισαγωγής για το δεύτερο εξάμηνο του 1997, βάσει του οποίου θα καθορίζονται τα ποσοτικά όρια των εισαγωγών ορισμένων κλωστοϋφαντουργικών προϊόντων καταγωγής Ρωσικής Ομοσπονδίας 7

ότι η πείρα από τη διαχείριση των ποσοτικών ορίων που έχουν θεσπιστεί με τον κανονισμό (ΕΚ) αριθ. 2446/96 αποδεικνύει ότι, για ορισμένες κατηγορίες προϊόντων, οι απαιτήσεις για άδεια εισαγωγής υπερέβαιναν κατά πολύ τα ποσοτικά όρια 7 ότι είναι σκόπιμο να εισαχθούν ακριβέστεροι κανόνες διαχείρισης ώστε να εξασφαλιστεί ότι οι αιτήσεις για άδεια εισαγωγής αντιστοιχούν σε πραγματική πρόθεση εισαγωγής 7 ότι, για το σκοπό αυτό, η έκδοση άδειας εισαγωγής πρέπει να εξαρτάται από την προσκόμιση σχετικής σύμβασης 7

ότι, για να επιτραπεί η πρόσβαση στα ποσοτικά όρια σε όσο το δυνατό περισσότερους επιχειρηματίες, κρίνεται επίσης σκόπιμο να επιβληθεί ανώτατο όριο στις ποσότητες που χορηγούνται με άδεια 7 ότι, προκειμένου να εξασφαλιστεί η καλύτερη δυνατή χρησιμοποίηση των ποσοτικών ορίων, πρέπει επίσης να προβλεφθεί ότι κάθε επιχειρηματίας θα μπορεί να υποβάλει νέα αίτηση για άδεια εισαγωγής μόνον εφόσον έχει χρησιμοποιήσει το 50 % της ποσότητας που καλύπτει προηγούμενη άδεια 7

ότι, για να εξασφαλιστεί η βέλτιστη χρησιμοποίηση των ποσοτικών ορίων, πρέπει να καθοριστεί η διάρκεια ισχύος των αδειών εισαγωγής σε τρεις μήνες από την ημερομηνία έκδοσής τους 7

ότι, για να εξασφαλιστεί η συνέχεια των εμπορικών συναλλαγών, πρέπει να εισαχθούν νέα ποσοτικά όρια που θα καλύπτουν το υπόλοιπο 1997 και ότι τα όρια αυτά θα καθοριστούν ανάλογα με την καλυπτόμενη περίοδο και θα συνοδεύονται από αύξηση, χωρίς να προδικάζονται τα αποτελέσματα των διαπραγματεύσεων για μια νέα συμφωνία κλωστοϋφαντουργικών 7

ότι, για τις κατηγορίες 2, 2α, 39, 117 και 118, των οποίων τα ποσοτικά όρια εξαντλήθηκαν λίγο μετά την εισαγωγή τους με τον κανονισμό (ΕΚ) αριθ. 2446/96, είναι αναγκαίο, για να εξασφαλιστεί η συνέχεια των εμπορικών συναλλαγών, να υπάρχει πρόσβαση στα νέα ποσοτικά όρια, σύμφωνα με τους νέους κανόνες διαχείρισης, αμέσως μετά την έναρξη ισχύος του παρόντος κανονισμού 7

ότι, για τις άλλες κατηγορίες προϊόντων των οποίων τα ποσοτικά όρια δεν έχουν εξαντληθεί πλήρως, κρίνεται σκόπιμο να εφαρμοστούν νέοι κανόνες διαχείρισης και νέα ποσοτικά όρια μετά τη λήξη της ισχύος του κανονισμού (ΕΚ) αριθ. 2446/96, δηλαδή από την 1η Ιουλίου 1997 7

ότι είναι αναγκαίο να διευκρινιστεί ότι οι διατάξεις του παρόντος κανονισμού δεν εμποδίζουν την εισαγωγή κλωστοϋφαντουργικών προϊόντων που καλύπτονται από έγκυρη άδεια εισαγωγής η οποία έχει εκδοθεί δυνάμει του κανονισμού (ΕΚ) αριθ. 2446/96 7

ότι, εν τω μεταξύ, συνεχίζονται οι διαπραγματεύσεις με σκοπό τη σύναψη νέας διμερούς συμφωνίας μεταξύ της Κοινότητας και της Ρωσικής Ομοσπονδίας πριν από τη λήξη ισχύος του παρόντος κανονισμού 7

ότι ο αριθμός των ποσοτικών περιορισμών μειώθηκε συγκριτικά με τον αντίστοιχο αριθμό που περιέχει η συμφωνία και ότι τα επίπεδα που προβλέπει ο παρών κανονισμός αυξήθηκαν, υπό τον όρο ότι η Ρωσική Ομοσπονδία δεν θα θεσπίσει, ενόσω ισχύει ο παρών κανονισμός, μέτρα στον τομέα των κλωστοϋφαντουργικών προϊόντων και των ειδών ένδυσης, που να αφορούν ποσοτικούς περιορισμούς ή ενίσχυση των δασμολογικών και μη δασμολογικών φραγμών, όπως είναι η πιστοποίηση ή άλλες απαιτήσεις που εφαρμόζονται κατά την εισαγωγή προϊόντων καταγωγής Κοινότητας, εξαιρουμένων των μέτρων που ίσχυαν στη Ρωσική Ομοσπονδία την 1η Ιανουαρίου 1996, και ότι, η επιβολή οποιουδήποτε τέτοιου μέτρου θα επιφέρει την αναθεώρηση των διατάξεων του παρόντος κανονισμού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε με τον κανονισμό (ΕΚ) αριθ. 517/94,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την ημερομηνία έναρξης ισχύος του παρόντος κανονισμού, οι εισαγωγές στην Κοινότητα κλωστοϋφαντουργικών προϊόντων που παρατίθενται στο παράρτημα Ι του παρόντος κανονισμού, καταγωγής Ρωσικής Ομοσπονδίας, υπόκεινται στα ποσοτικά όρια που θεσπίζονται στο εν λόγω παράρτημα.

2. Από την 1η Ιουλίου 1997, οι εισαγωγές στην Κοινότητα κλωστοϋφαντουργικών προϊόντων που παρατίθενται στο παράρτημα ΙΙ του παρόντος κανονισμού, καταγωγής Ρωσικής Ομοσπονδίας, υπόκεινται στα ποσοτικά όρια που θεσπίζονται στο εν λόγω παράρτημα.

3. Από την 1η Ιουλίου 1997, η επανεισαγωγή στην Κοινότητα, μετά από εργασίες στο πλαίσιο τελειοποίησης προς επανεισαγωγή στη Ρωσική Ομοσπονδία, κλωστοϋφαντουργικών προϊόντων που παρατίθενται στο παράρτημα ΙΙΙ του παρόντος κανονισμού, υπόκειται στα ποσοτικά όρια που θεσπίζονται στο εν λόγω παράρτημα.

Άρθρο 2

Με την επιφύλαξη των διατάξεων του παρόντος κανονισμού, οι διατάξεις του κανονισμού (ΕΚ) αριθ. 517/94 εφαρμόζονται στις εισαγωγές που αναφέρονται στον παρόντα κανονισμό.

Άρθρο 3

Από την ημερομηνία έναρξης ισχύος του παρόντος κανονισμού, όσον αφορά τα προϊόντα που απαριθμούνται στο παράρτημα Ι, και από την 1η Ιουλίου 1997, όσον αφορά τα προϊόντα που απαριθμούνται στο παράρτημα ΙΙ, εφαρμόζονται οι ακόλουθες διατάξεις:

1. Η ποσότητα που μπορεί να ζητήσει κάθε επιχειρηματίας με σκοπό τη λήψη άδειας εισαγωγής δεν μπορεί να υπερβαίνει τις μέγιστες ποσότητες που αναγράφονται στο παράρτημα IV.

2. Όλοι οι επιχειρηματίες που έχουν χρησιμοποιήσει άδεια εισαγωγής κατά το 50 % ή περισσότερο της ποσότητας που τους έχει χορηγηθεί δυνάμει της παραγράφου 1, μπορούν να υποβάλουν νέα αίτηση άδειας για την ίδια κατηγορία προϊόντων και για ποσότητα που δεν υπερβαίνει τις μέγιστες ποσότητες που αναγράφονται στο παράρτημα IV, εφόσον εξακολουθούν να υπάρχουν διαθέσιμες ποσότητες εντός του συγκεκριμένου ποσοτικού ορίου.

3. Οι άδειες εισαγωγής χορηγούνται από τις αρμόδιες αρχές των κρατών μελών μετά από κοινοποίηση της απόφασης της Επιτροπής, μόνον εφόσον ο ενδιαφερόμενος επιχειρηματίας δικαιολογήσει την ύπαρξη σύμβασης και, με την επιφύλαξη της παραγράφου 2, πιστοποιήσει με γραπτή δήλωση ότι δεν έχει ήδη λάβει, στο εσωτερικό της Κοινότητας και για τη συγκεκριμένη κατηγορία, άδεια εισαγωγής εκδοθείσα σύμφωνα με τον παρόντα κανονισμό.

4. Οι άδειες εισαγωγής που εκδίδονται δυνάμει του παρόντος κανονισμού έχουν διάρκεια ισχύος τρεις μήνες από την ημερομηνία έκδοσής τους.

Άρθρο 4

Μόνον οι ποσότητες των προϊόντων που απαριθμούνται στα παραρτήματα Ι, ΙΙ και ΙΙΙ του παρόντος κανονισμού και τα οποία τέθηκαν σε ελεύθερη κυκλοφορία στην Κοινότητα μετά την έναρξη ισχύος του παρόντος κανονισμού, όσον αφορά τα προϊόντα του άρθρου 1 παράγραφος 1, και μετά την 1η Ιουλίου 1997, όσον αφορά τα προϊόντα του άρθρου 1 παράγραφοι 2 και 3, βάσει άδειας εισαγωγής εκδοθείσας δυνάμει του παρόντος κανονισμού ή βάσει προηγούμενης άδειας για υπαγωγή σε οικονομικό καθεστώς τελειοποίησης προς επανεισαγωγή κατά την έννοια του κανονισμού (ΕΚ) αριθ. 3017/95 της Επιτροπής (5), αφαιρούνται από τα αντίστοιχα όρια που καθορίζονται στα εν λόγω παραρτήματα.

Άρθρο 5

Οι διατάξεις του παρόντος κανονισμού δεν ισχύουν κατά την εισαγωγή στην Κοινότητα των προϊόντων που ορίζονται στα παραρτήματα Ι, ΙΙ και ΙΙΙ, των οποίων η εισαγωγή έχει εγκριθεί δυνάμει του κανονισμού (ΕΚ) αριθ. 2446/96.

Άρθρο 6

Οι διατάξεις του παρόντος κανονισμού υπόκεινται σε αναθεώρηση σε περίπτωση που, κατά τη διάρκεια ισχύος του παρόντος κανονισμού, η Ρωσική Ομοσπονδία θεσπίσει μέτρα που να αφορούν ποσοτικούς περιορισμούς ή ενίσχυση των δασμολογικών και μη δασμολογικών φραγμών, όπως η πιστοποίηση ή άλλες απαιτήσεις που εφαρμόζονται κατά την εισαγωγή κλωστοϋφαντουργικών προϊόντων και ειδών ένδυσης καταγωγής Κοινότητας, εξαιρουμένων των μέτρων που ίσχυαν στη Ρωσική Ομοσπονδία την 1η Ιανουαρίου 1996.

Άρθρο 7

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Ιουνίου 1997.

Για την Επιτροπή

Leon BRITTAN

Αντιπρόεδρος

(1) ΕΕ αριθ. L 67 της 10. 3. 1994, σ. 1.

(2) ΕΕ αριθ. L 255 της 9. 10. 1996, σ. 4.

(3) ΕΕ αριθ. L 333 της 21. 12. 1996, σ. 7.

(4) ΕΕ αριθ. L 85 της 27. 3. 1997, σ. 38.

(5) ΕΕ αριθ. L 314 της 28. 12. 1995, σ. 40.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

ΟΙΚΟΝΟΜΙΚΟ ΚΑΘΕΣΤΩΣ ΤΕΛΕΙΟΠΟΙΗΣΗΣ ΠΡΟΣ ΕΠΑΝΕΙΣΑΓΩΓΗ

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

>ΘΕΣΗ ΠΗΝΑΚΑ>